Diari Oficial de la Generalitat Valenciana


Sumari del DOGV 6673, del 19-12-2011 (2011/12559)

ORDRE 8/2011, de 30 de novembre, de la Conselleria de Justícia i Benestar Social, per la qual es convoquen places per a estades en balnearis de la Comunitat Valenciana (Programa de Termalisme Valencià) per a l'exercici de 2012/2013.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6673

Data del DOGV
:   19-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/12553


Data del document
:   30-11-2011

Organisme emissor
:   Conselleria de Justícia i Benestar Social

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 8/2011, de 30 de novembre, de la Conselleria de Justícia i Benestar Social, per la qual es convoquen places per a estades en balnearis de la Comunitat Valenciana (Programa de Termalisme Valencià) per a l'exercici de 2012/2013. [2011/12785]
La Llei 5/1997, de 25 de juny, de la Generalitat Valenciana, per la qual es regula el Sistema de Servicis Socials en la Comunitat Valenciana, establix com un dels seus objectius l'atenció de la tercera edat i altres col·lectius singulars, desenrotllant programes tendents a la prevenció, rehabilitació i promoció integral de les persones majors, impulsant hàbits de vida saludables per a la consecució d'una major qualitat de vida.
Així mateix, en la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència, es considera que la promoció de l'autonomia personal ha d'orientar-se a la consecució d'una millor qualitat de vida i a la prevenció de les situacions de dependència, per a la qual cosa s'establiran programes específics de caràcter preventiu i de rehabilitació.
Els tractaments de prevenció i rehabilitació que es realitzen per mitjà de l'ús terapèutic de les aigües mineromedicinals, són una pràctica molt antiga, a la qual s'han incorporat tècniques complementàries de diferents camps de la medicina buscant una major eficàcia en els tractaments i, el col·lectiu de les persones majors és un dels que majors beneficis poden obtindre de tals pràctiques, atés que, a mesura que avança l'edat, solen aparéixer determinades patologies que poden millorar notablement després de rebre un tractament termal.
Per esta raó, les persones majors, cada vegada més, manifesten el seu desig de passar els seus períodes de vacacions en un establiment termal, on el tractament pròpiament dita, juntament amb el descans i la relació social, els proporcionen una millora en la seua salut i benestar, la qual cosa comporta una millor qualitat de vida.
Per tot això, la Conselleria de Justícia i Benestar Social, a través de la Direcció General d'Acció Social i Majors, impulsa el Programa de Termalisme Valencià, per a promoure les estades de persones que ho necessiten en establiments de tractaments termals especialitzats.
En virtut d'això i fent ús de les facultats que em conferixen el Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social i l'article 47.11 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991,
ORDENE
Article 1. Objecte de la convocatòria
1. L'objecte d'esta ordre és la convocatòria de places per a l'estada i el tractament termal en els establiments balnearis de la Comunitat Valenciana dins del Programa de Termalisme Valencià de la Generalitat, per a l'exercici de 2012/2013.
2. A este efecte s'entenen per establiments balnearis aquells que disposen d'aigües mineromedicinals declarades d'utilitat pública i que es troben registrats com a tals en el corresponent Registre Oficial de la Conselleria d'Economia, Indústria i Comerç.
Article 2. Places i torns convocats
1. Es convoquen 10.000 places per a participar en el Programa de Termalisme Valencià, a desplegar en els balnearis que es relacionen en l'annex I de la present ordre.
2. L'oferta de places podrà incrementar-se, sense necessitat nova convocatòria, amb les que resulten dels nous contractes que formalitze la Conselleria Justícia i de Benestar Social amb els establiments termal l'any 2012.
3. El programa es desenrotllarà del 16 d'abril de 2012 al 15 d'abril de 2013, en torns de huit dies de duració (set nits) en els establiments descrits anteriorment que es troben ubicats en la Comunitat Valenciana, la relació dels quals, figura en l'annex I d'esta ordre i comprendrà: 
\* \* \* \* \*

allotjament en habitació doble, manutenció en règim de pensió completa i tractaments termals adequats a les necessitats de cada una de les persones beneficiàries.
Article 3. Preu de les places
La Generalitat contribuirà al finançament del cost de les places amb una aportació màxima de 131,22 euros IVA inclòs, per plaça a cada un dels/es beneficiaris/es del programa, abonant la dita quantitat a l'establiment receptor i corrent per compte del/la termalista la resta de l'import d'acord amb els preus que s'indiquen a continuació per a cada balneari (IVA inclòs).
Article 4. Prestacions i servicis dels torns
El preu de cada torn inclourà les següents prestacions i servicis:
1. Allotjament durant huit dies i set nits en habitacions dobles d'ús compartit en un establiment hoteler degudament autoritzat per la Conselleria de Turisme, Cultura i Esport. El gaudi d'una habitació individual estarà condicionat per les disponibilitats hoteleres i exigirà el pagament suplementari de 10 euros diaris.
2. Manutenció en règim de pensió completa, adaptada a les necessitats de les persones usuàries i amb dos modalitats opcionals en el primer plat, el segon plat i les postres.
3. Tractament termal bàsic, que comprendrà: reconeixement mèdic a l'ingressar en el balneari; tractament termal que per a cada usuari/a prescriga el metge del balneari i seguiment mèdic del tractament amb informe final.
4. Activitats d'animació sociocultural per als/a les assistents.
5. Pòlissa d'assegurança que donarà cobertura als sinistres que pogueren patir durant la seua estada en els balnearis les persones que hi assistisquen, tant en les instal·lacions hoteleres, com en l'estació termal on es realitza el tractament.
6. El preu no inclou el desplaçament (anada i tornada) al balneari des del domicili de les persones beneficiàries, el qual es fara per compte de cada una d'elles.
Article 5. Beneficiaris/es
Podran sol·licitar plaça en el Programa de Termalisme Valencià, les persones que a continuació s'indiquen, els requisits de les quals hauran de complir en la data que finalitza el termini de presentació de sol·licituds, açò és, el 30 de març de 2012.
1. Persones de 65 anys o més, pensionistes del Sistema de Seguretat Social o Classes Passives.
2. Persones de 60 anys o més, pensionistes del Sistema de Seguretat Social o de Classes Passives, pel concepte de jubilació, viudetat o d'altres pensions.
3. Persones amb discapacitat majors de 60 anys que, segons el que disposa la Llei d'Integració Social del Minusvàlid, que tinguen una discapacitat igual o superior al 33%. En el cas que estes persones amb discapacitat necessiten l'ajuda d'un acompanyant, serà necessari que ho justifiquen presentant un certificat de discapacitat on conste un grau igual o superior al 65%.
4. Podran assistir-hi els cònjuges dels sol·licitants, sempre que siguen majors de 50 anys i que complisquen els requisits establits en els apartats 1, 2 i 3 de l'article 6.
5 També podran participar els/les fills/es amb discapacitat de les persones sol·licitants, amb certificat de discapacitat on conste un grau igual o superior al 33%, sempre que vagen acompanyant els seus pares i que, per mitjà d'un informe social emés pels servicis socials municipals, s'acredite la seua dependència i la impossibilitat de quedar a cura d'altres persones.
Article 6. Requisits
Així mateix, els beneficiaris/es hauran de reunir els requisits següents:
1. Residir en qualsevol dels municipis que integren la Comunitat Valenciana.
2. Necessitar els tractaments termals sol·licitats i no tindre contraindicació mèdica per a la seua recepció.
3. Poder valdre's per si mateix per a les activitats de la vida diària. No patir trastorns mentals o de conducta que puguen alterar la normal convivència dels usuaris en els establiments hotelers i termals, ni malaltia infectocontagiosa. Les persones amb discapacitat a què es referix l'apartat 3 de l'article 5, acudiran amb el seu acompanyant a fi que este li ajude a realitzar tals activitats.
Article 7. Sol·licituds
1. Les sol·licituds es formularan en el model que figura com a annex II de la present ordre. El model de sol·licitud serà facilitat en les direccions territorials de Justícia i Benestar Social, centres dependents de la Direcció General d'Acció Social i Majors, i oficines PROP. Així mateix, podran formular-se, igualment, en fotocòpia del model que figura com a annex II a la present ordre.
També podran presentar-se les sol·licituds per via telemàtica, a través de la pàgina web de la Conselleria de Justícia i Benestar Social , tenint en compte que, a més, caldrà remetre a la Direcció General d'Acció Social i Majors la resta de la documentació que escaiga.
2. Les sol·licituds, degudament firmades, es podran presentar per les persones interessades, acompanyades de la documentació que pertoque en els registres de les direccions territorials de Justícia i Benestar Social; en les oficines PROP, en qualsevol oficina de correus, si bé en este cas s'haurà de presentar en sobre obert perquè es puga estampar el segell i la data en l'imprés de sol·licitud i en la còpia. Tot això, sense perjuí d'allò que s'ha disposat en el que establix l'article 38.4 de la Llei 30/1992, de 26 de novembre de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener.
3. Quan dos persones que hagen presentat sol·licituds independents desitgen disfrutar del mateix torn en el mateix balneari, hauran de presentar les seues sol·licituds unides, fent constar esta circumstància en la casella corresponent de l'imprés de sol·licitud (apartat D de l'annex II). En tot cas, no podran unir-se més de dos sol·licituds, ja siguen individuals o dobles i tots els sol·licitants hauran de complir els requisits establits en l'article 6. Es considerarà com a sol·licitud principal la que obtinga una major puntuació després de l'aplicació del barem, establit en l'annex III de la present ordre.
4. El/la sol·licitant consignarà en la sol·licitud fins a tres balnearis per ordre de preferència. No obstant això, l'assignació del balneari s'efectuarà atenent a les dites preferències i segons les disponibilitats de places en cada un.
També podrà indicar-se fins a dos mesos de preferència per al gaudi del programa, sempre dins del mateix període.
5. En l'apartat F de la sol·licitud caldrà assenyalar afirmativament:
a) L'autorització expressa a la Conselleria de Justícia i Benestar Social perquè puga accedir a les dades personals que es troben en poder dels fitxers pertanyents a eixa Conselleria Justícia i de Benestar Social o a d'altres administracions públiques, a l'únic efecte de verificar el compliment dels requisits i condicions necessaris per a participar en la present convocatòria, d'acord amb el que disposa l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic (DOCV núm. 6376, de 14.10.2010).
No obstant això, si l'interessat no presta el seu consentiment o si es detecta alguna discordança amb les dades que haja facilitat, l'òrgan instructor li sol·licitarà que aporte els documents següents: fotocòpia compulsada del document nacional d'identitat (DNI), o bé del passaport o del número d'identificació d'estranger (NIE), segons siga procedent; certificat d'empadronament; certificat de la pensió o pensions que, si és el cas, perceba i certificació del grau de discapacitat.
La falsedat de dades o la falsificació dels documents que es presenten tindrà com a conseqüència la pèrdua total dels drets de la persona sol·licitant, sense perjuí d'altres responsabilitats que puguen correspondre, entre estes, l'obligació de reintegrar l'import finançat per la Conselleria de Justícia i Benestar Social, amb l'abonament dels interessos de demora que escaiga des del moment del pagament efectuat a l'establiment termal corresponent, si en el moment de declarar-se la improcedència de l'admissió al programa de balnearis ja s'haguera disfrutat de l'estada.
b) L'autorització expressa per a facilitar als establiments termals les dades relatives a la identitat, adreça i telèfon dels interessats, per a fins relacionats amb l'execució del programa. Si no s'autoritza expressament la comunicació als establiments termals les dades d'identitat, domicili i telèfon dels interessats, es procedirà a arxivar la sol·licitud per no ser viable la seua gestió.
Article 8. Presentació de sol·licituds
La persona sol·licitant haurà de presentar la documentació següent:
1. Sol·licitud segons model oficial que figura en l'annex II, degudament omplida i firmada.
2. Informe mèdic o bé l'informe de salut per al reconeixement de prestacions socials que emet la Conselleria de Sanitat a través dels centres d'Atenció Primària, de la persona sol·licitant i el cònjuge o acompanyant, en els casos en què pertoque.
3. En el supòsit regulat en l'article 5.5, relatiu a l'assistència de fills/es del sol·licitant, que acrediten discapacitat en grau igual o superior al 33%, sempre que vagen acompanyant els seus pares, caldrà aportar informe social, emés pels servicis socials municipals, que acredite la seua dependència i la impossibilitat de quedar a cura d'altres persones.
Article 9. Terminis de sol·licitud
1. A fi d'efectuar l'assignació dels torns i places entre totes les persones sol·licitants, s'establixen dos terminis per a la presentació de sol·licituds:
a) Per als torns que es realitzen des del mes d'abril fins al mes d'agost de 2012, el termini de presentació de les sol·licituds serà el comprés des de l'endemà de la publicació d'esta ordre fins al 31 de gener de 2012.
b) Per als torns que es realitzen des del mes de setembre fins al mes de desembre de 2012 i de gener a abril de 2013, el termini de sol·licituds serà el comprés des de l'1 de febrer al 30 de març de 2012, ambdós inclusivament.
Per a la seua inclusió en la llista d'espera de places per a cobrir aquelles que queden vacants per renúncies o altres circumstàncies, el termini finalitzarà el 31 d'octubre de 2012.
2. Sense perjuí que els sol·licitants puguen formular la seua sol·licitud en els terminis i termes establits anteriorment, amb la finalitat de simplificar tràmits, es remetran comunicacions singulars a tots els sol·licitants que, reunint els requisits de la convocatòria de l'any 2011/2012, els seus expedients estiguen complets. El termini de presentació per a estes sol·licituds preomplides finalitzarà el 20 de gener de 2012 per a ambdós torns.
Article 10. Tramitació
1. Els òrgans receptors de les sol·licituds, les remetran amb tota la documentació a la Direcció General d'Acció Social i Majors.
2. Quan la sol·licitud no reunisca els requisits exigits, o no s'adjunte la documentació, que d'acord amb esta ordre resulte exigible, es requerirà la persona interessada perquè en el termini de 10 dies, esmene la falta o adjunte els documents preceptius, amb indicació que, si així no ho fera, se la tindrà per desistida en la seua petició, amb resolució prèvia que haurà de ser dictada en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada a esta per la Llei 4/1999, de 13 de gener, i notificada a la persona interessada.
3. En qualsevol fase de la tramitació de l'expedient, a la vista de la documentació que es troba en en seu poder i de les obligacions que s'adquirixen per la concessió de la plaça, es podran demanar informes dels organismes i entitats que es crega oportú i efectuar les comprovacions necessàries sobre l'exactitud de tot això.
4. Una vegada estudiada la sol·licitud quant al compliment dels requisits fixats en els articles precedents, s'hi aplicarà el barem establit en l'annex III de la present ordre, a fi d'obtindre una puntuació que servirà com a criteri en l'adjudicació de places, així com en l'ordre de reserva de les persones que no obtinguen plaça directa.
Article 11. Resolució i adjudicació de places
1. La competència per a resoldre les sol·licituds es delega en la directora general d'Acció Social i Majors, en virtut de la Resolució de 27 de febrer de 2009, del conseller de Benestar Social i vicepresident tercer del Consell, sobre delegació de l'exercici de competències en determinats òrgans de la Conselleria (DOCV número 5967, de 4 de març de 2009).
2. Les places oferides en la present ordre es concediran d'acord amb la puntuació obtinguda per cada una de les persones sol·licitants, després de l'aplicació del barem establit en l'annex III d'esta ordre.
3. En el cas que el nombre de sol·licituds rebudes sobrepasse el nombre de places oferides per a cada un dels períodes establits, l'assignació dels torns s'efectuarà atenent al criteri establit en l'apartat anterior.
Així mateix, les sol·licituds que no puguen atendre's en el primer període s'acumularan a la llista d'espera del segon període.
4. A fi d'evitar que en algun dels torns queden vacants, quan per circumstàncies personals o d'un altre tipus, els beneficiaris no puguen disfrutar la plaça que se'ls haja assignat, en cada resolució s'establirà una llista d'espera de persones suplents per a la cobertura de vacants que s'hi produïsquen. Estes suplents, adquiriran automàticament la condició de beneficiaris/es per l'ordre que figuren en la dita resolució a mesura que es produïsquen baixes o vacants d'aquelles persones que hagen resultat adjudicatàries de places.
5. La Direcció General d'Acció Social i Majors adjudicarà els torns d'acord amb el que establixen els apartats anteriors a les persones beneficiàries i/o suplents que corresponga, segons la disponibilitat de dates i places per a cada un dels torns i s'efectuarà la notificació corresponent a cada una d'elles.
6. En la notificació de la resolució d'adjudicació a la persona interessada, se la informarà de la data del torn de gaudi de la plaça concedida i el balneari assignat, així com del termini per a la confirmació de la seua assistència i per a l'abonament de l'import dels gastos de gestió de la reserva, d'acord amb el que establixen els apartats 1 i 2 de l'article 12 d'esta ordre.
7. Quan concórreguen causes justificades que impedisquen a les persones beneficiàries el gaudi de la plaça concedida en les dates del torn assignat, caldrà notificar-ho com més prompte millor a la Direcció General d'Acció Social i Majors i a l'establiment balneari a fi de poder disposar de la seua plaça per a una altra persona. No escaurà la devolució dels gastos de gestió de reserva de plaça.
Els beneficiaris en esta situació podran sol·licitar a la Direcció General d'Acció Social i Majors, la seua inclusió en la llista d'espera, a fi de conservar la possibilitat d'assignació d'una plaça vacant en un torn posterior. L'import abonat com a gastos de gestió de reserva de plaça s'entendrà abonada com a reserva del torn posterior assignat.
8. En els supòsits quan l'estada no siga disfrutada en la seua totalitat, només podran completar-se els dies de gaudi quan la interrupció siga per causa de força major demostrable, i es comunique immediatament a l'establiment termal. En estos casos, la resta de dies no disfrutats únicament podran fer-se efectius d'acord amb les disponibilitats del balneari, i en les dates que este determine i no escaurà la devolució de l'import abonat pel beneficiari a l'establiment termal.
9. L'abandó voluntari del balneari durant el període de gaudi de la plaça no donarà dret a la persona beneficiària a completar els dies que li falten en cap altra data o lloc dels inicialment assignats, ni a la devolució de l'import abonat a l'establiment termal.
10. La persona beneficiària només podrà disfrutar d'un torn, dins del termini d'execució del programa fixat en la present ordre.
11. La Direcció General d'Acció Social i Majors haurà de resoldre i notificar les sol·licituds presentades en el termini de sis mesos, comptadors des de l'endemà de finalització del segon termini de sol·licitud. Transcorregut el dit termini sense que la Direcció General d'Acció Social i Majors haguera notificat resolució expressa, els sol·licitants podran entendre desestimades les seues peticions per silenci administratiu, de conformitat amb el que establix l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. I això sense perjuí de l'obligació legal de resoldre sobre la petició formulada.
Article 12. Obligacions de les persones beneficiàries.
Les persones beneficiàries tindran les obligacions següents:
1. Confirmació d'assistència. Rebuda la notificació de la concessió d'una plaça en un dels torns, el/la beneficiari/a haurà de confirmar la seua assistència al dit torn telefònicament, o per qualsevol altre mitjà (fax, telegrama, etc.) al balneari corresponent, dins del termini indicat en la dita notificació. Les persones seleccionades que no es presenten en la data indicada en el balneari adjudicat sense causa justificada, o que incomplisquen qualsevol de les obligacions incloses en este article, perdran els drets que els atorga la resolució de concessió de la plaça, així com l'import de gastos de gestió de reserva de plaça abonat.
2. Pagament. Una vegada confirmada la seua assistència, el/la beneficiari/a haurà de remetre a l'adreça del balneari, per gir postal, en el termini que se li indique, la quantitat de 25 euros en concepte de gastos de gestió de reserva de plaça i abonar la resta de l'import a la seua arribada a l'establiment termal.
En el cas que el beneficiari no abone la quantitat estipulada en concepte de gastos de gestió de reserva de plaça, d'acord amb allò que s'ha especificat en el paràgraf anterior, s'entendrà que hi renuncia i es podrà seleccionar un altre beneficiari per a cobrir la seua vacant.
3. Normes de convivència. Una vegada en l'establiment termal, el/la termalista estarà obligat a respectar les normes de convivència del centre i sotmetre's al reglament de règim intern del balneari, així com a les indicacions mèdiques en relació amb els tractaments.
Article 13. Forma de pagament de les places
1. Les persones beneficiàries, una vegada confirmada la seua assistència, formalitzaran el pagament d'acord amb allò que s'ha indicat en l'article 12.2 d'esta ordre.
2. La Conselleria de Justícia i Benestar Social abonarà l'import corresponent, a l'establiment termal, d'acord amb allò que s'ha estipulat en els corresponents contractes administratius que se subscriguen.
Article 14. Recursos
1. Contra les resolucions de concessió o denegació d'una plaça, que esgoten la via administrativa, podrà interposar-s'hi potestativament recurs de reposició davant del mateix òrgan que l'haja dictat, en el termini d'un mes comptador des de l'endemà de la seua notificació, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions públiques i Procediment Administratiu Comú, modificada per la Llei 4/1999, de 13 de gener; o bé, podrà interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. I això sense perjuí de poder interposar qualsevol altre recurs que s'estime pertinent.
2. Davant de la desestimació per silenci administratiu podrà interposar-se contra l'acte presumpte recurs potestatiu de reposició en el termini de tres mesos comptadors des que haguera finalitzat el termini per a dictar i notificar la resolució expressa que s'indica en l'article 11.11 de la present ordre o, bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en la forma, el termini i les condicions fixats en l'article 46, de la Llei 29/1998, de 13 de juliol, reguladora de la dita jurisdicció. I això, sense perjuí de poder interposar qualsevol altre recurs que estime pertinent.
Article 15. Finançament
La contribució de la Conselleria de Justícia i Benestar Social en el finançament de les places convocades en la present ordre no podrà superar l'import màxim, fixat en 131,22 euros per plaça, ni globalment la quantia establida en el contracte administratiu per a la prestació del servici que corresponga abonar a la Conselleria de Justícia i Benestar Social amb càrrec als pressupostos de la Generalitat dels exercicis corresponents.
DISPOSICIÓ ADDICIONAL
Única. Adjudicació de places
En cap cas no s'adjudicaran les places mentres no s'hagen formalitzat els corresponents contractes administratius amb les empreses titulars dels balnearis.
DISPOSICIONS FINALS
Primera. Entrada en vigor
La present ordre entrarà en vigor l'endemà de la seua publicació en el Diari Oficial de la Comunitat Valenciana.
Segona. Recursos
Contra la present ordre, que esgota a la via administrativa, les persones interessades podran interposar-hi, potestativament, recurs de reposició davant del mateix òrgan que l'ha dictat, en el termini d'un mes comptador des de l'endemà de la seua publicació, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; o bé podran interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació, d'acord amb el que disposen els articles 10 i 46 de l'esmentada Llei 29/1998, de 13 de juliol; tot això sense perjuí que puguen interposar qualsevol altre que estimen pertinent.
València, 30 de novembre de 2011
El conseller de Justícia i Benestar Social,
JORGE CABRÉ RICO
Annex I
Balnearis valencians participants en el programa de termalisme valencià
Període: del 16 d'abril de 2012 al 15 d'abril de 2013

\* \* \* \* \*
Anexo I
Balnearios valencianos participantes en el programa de termalismo valenciano
Periodo: del 16 de abril de 2012 a 15 de abril de 2013
Annex III
Barem
Article 1. Barem
Les sol·licituds presentades a l'empara d'esta convocatòria es valoraran d'acord amb el barem següent:
A) Situació econòmica
Es consideraran els ingressos mensuals declarats (o bé els obtinguts a través de l'INSS o d'altres organismes públics en aquells casos en què així es determine i estiguen autoritzats per la persona interessada) del sol·licitant i, si és el cas, del seu cònjuge o parella de fet.
Si la sol·licitud presentada correspon a un matrimoni o parella de fet, per al càlcul de la puntuació es dividirà la totalitat dels ingressos per 1,33.
La situació econòmica es valorarà en els termes següents, tenint en compte que la puntuació màxima que s'ha estimat per a este criteri de baremació és de 40 punts:

B) Edat
Este criteri valora l'edat del sol·licitant, en coherència amb els principis que informen i justifiquen l'assistència a les persones majors.
S'atorgarà un punt per cada 2 anys en què se superen els 60 anys d'edat. La referència per a la valoració serà l'edat del sol·licitant el dia 31 de març de 2011, data en què finalitza el segon termini de presentació de sol·licituds, i en la qual s'han de complir els requisits exigits per a participar en la convocatòria.
Quan la sol·licitud comprenga al matrimoni o parella de fet, a l'efecte de determinar-ne l'edat, s'obtindrà la mitjana aritmètica dels anys complits per cada un dels cònjuges i la xifra que en resulte constituirà, arredonida per excés, l'edat que caldrà considerar en la valoració.
El barem que caldrà aplicar a este criteri és el següent, en què el límit màxim de puntuació serà de 10 punts:

C) No haver disfrutat de plaça en el Programa de Termalisme Valencià en anys anteriors
Amb esta variable es pretén afavorir que accedisquen al dit programa nous sol·licitants.
El barem que caldrà aplicar a este criteri és el següent, tenint-hi en compte que la puntuació màxima serà de 10 punts:

D) Tindre la condició legal de discapacitat
Amb esta variable es pretén afavorir que participen en este programa les persones que per la seua situació mèdica puguen obtindre majors beneficis del tractament termal.
El barem que caldrà aplicar a este criteri és el següent, en què el límit màxim de puntuació serà de 20 punts:

Article 2. Unió de sol·licituds
Per a unir una sol·licitud a una altra es tindrà en compte que ambdós sol·licituds reunixen els requisits exigits.
En este cas es considerarà com a sol·licitud principal la que obtinga una major puntuació.
En el cas que una de les dos sol·licituds no reunisca els requisits, no es tindrà en consideració la sol·licitud d'unió per a l'ordenació de beneficiaris.
\* \* \* \* \*
Anexo III
Baremo
Artículo 1. Baremo
Las solicitudes presentadas al amparo de esta convocatoria se valorarán con arreglo al siguiente baremo:
A) Situación económica
Se considerarán los ingresos mensuales declarados (o bien los obtenidos a través del INSS u otras organismos públicos en aquellos casos en que así se determine y estén autorizados por la persona interesada) del solicitante y, en su caso, de su cónyuge o pareja de hecho.
Si la solicitud presentada corresponde a un matrimonio o pareja de hecho, para el cálculo de la puntuación se dividirán la totalidad de los ingresos por 1,33.
La situación económica se valorará en los términos siguientes, teniendo en cuenta que la puntuación máxima que se ha estimado para este criterio de baremación es de 40 puntos:

B) Edad
Este criterio valora la edad del solicitante, en coherencia con los principios que informan y justifican la asistencia a las personas mayores.
Se otorgará un punto por cada 2 años en que se superen los 60 años de edad. La referencia para la valoración será la edad del solicitante al día 31 de marzo de 2011, fecha en la que finaliza el segundo plazo de presentación de solicitudes, y en la que se deben cumplir los requisitos exigidos para participar en la convocatoria.
Cuando la solicitud comprenda al matrimonio o pareja de hecho, a efectos de determinar la edad, se obtendrá la media aritmética de los años cumplidos por cada uno de los cónyuges, constituyendo la cifra que resulte, redondeada por exceso, la edad a considerar en la valoración.
El baremo a aplicar a este criterio es el siguiente, en el que el tope máximo de puntuación será de 10 puntos:

C) No haber disfrutado de plaza en el Programa de Termalismo Valenciano en años anteriores
Con esta variable se pretende favorecer el que accedan a dicho programa nuevos solicitantes.
El baremo a aplicar a este criterio es el siguiente, teniendo en cuenta que la puntuación máxima será de 10 puntos:

D) Tener la condición legal de discapacitado
Con esta variable se pretende favorecer que participen en este Programa, las personas que por su situación médica puedan obtener mayores beneficios del tratamiento termal.
El baremo a aplicar a este criterio es el siguiente, en el que el tope máximo de puntuación será de 20 puntos:

Artículo 2. Unión de solicitudes
Para unir una solicitud a otra, se tendrá en cuenta que ambas solicitudes reúnen los requisitos exigidos.
En este caso se considerará como solicitud principal la que obtenga una mayor puntuación.
En el supuesto de que una de las dos solicitudes no reúna los requisitos, no se tendrá en consideración la solicitud de unión para la ordenación de beneficiarios.